CELEX: 62010TN0224
Language: et
Date: 2010-05-17 00:00:00
Title: Kohtuasi T-224/10: 17. mail 2010 esitatud hagi — Association Belge des Consommateurs Test-Achats versus komisjon

31.7.2010   
            
            
               ET
            
            
               Euroopa Liidu Teataja
            
            
               C 209/41
            
         17. mail 2010 esitatud hagi — Association Belge des Consommateurs Test-Achats versus komisjon
   (Kohtuasi T-224/10)
   ()
   2010/C 209/63
   Kohtumenetluse keel: inglise
   
      Pooled
   
   
      Hageja: Association Belge des Consommateurs Test-Achats ASBL/Belgische Verbruikersunie Test Aankoop VZW (Brüssel, Belgia) (esindajad: advokaadid F. Filpo ja A. Fratini)
   
      Kostja: Euroopa Komisjon
   
      Hageja nõuded
   
   
               —
            
            
               tühistada komisjoni 12. novembri 2009. aasta otsused K(2009) 9059 ja K(2009) 8954 (asi COMP/M.5549 — EDF/SEGEBEL) ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Oma hagis palub hageja ELTL artikli 263 alusel tühistada vaidlustatud otsused osas, millel komisjon otsustas, et ei anna Electricité de France S.A. ja Segebeli koondumise käsitlemist määruse (EÜ) nr 139/2004 (1) (koondumismäärus) artikli 9 alusel osaliselt üle Belgia konkurentsiasutusele ja tunnistas koondumise ühisturuga kokkusobivaks, tingimusel et järgitakse teatud piiranguid vastavalt koondumismääruse artikli 6 lõike 1 punktile b, ning ei algatanud koondumismääruse artikli 6 lõike 1 punktis c ette nähtud menetlust.
   Oma nõude põhjenduseks esitab hageja järgmised väited:
   
                
            
            
               Esiteks väidab hageja, et vaidlustatud otsused pole nõuetekohaselt põhjendatud, rikuvad koondumismääruse artikli 6 lõiget 2, ning sisaldavaid ilmseid hindamisvigu, kuna komisjon ei võta piisavalt arvesse konkurentsi, mis on koondumisel tekkiva üksuse ja turul olemaoleva ettevõtja GDF Suez’i vahel.
            
         
                
            
            
               Teiseks väidab hageja, et komisjon rikkus tema menetluslikku õigust osaleda asjaomases menetluses.
            
         
                
            
            
               Kolmandaks väidab hageja, et komisjonil ei olnud ümberlükkamatuid ja otsustavaid tõendeid järeldamaks, et tehingu puhul ei teki tõsiseid kahtlusi selle kokkusobivuse osas ühisturuga, kui ta ei algatanud koondumismääruse artikli 6 lõike 1 punktis c ette nähtud menetlust. Veelgi enam, hageja väidab, et need puudused mõjutavad ka otsust mitte anda juhtumi käsitlemist üle Belgia konkurentsiasutusele, kuna komisjonil ei olnud piisavalt andmeid, et otsustada selle üle, kas see asutus sobis kõige paremini tegelema tehinguga, millest oli teatatud.
            
         
      (1)  Nõukogu 20. jaanuari 2004. aasta määrus (EÜ) nr 139/2004 kontrolli kehtestamise kohta ettevõtjate koondumiste üle (ELT L 24, lk 1; ELT eriväljaanne 08/03, lk 40).